To biler er stødt sammen nord for Limfjordstunnelen mandag morgen.

Tidligt mandag morgen har der været et færdselsuheld på motorvej E45 i sydgående retning lige nord for Limfjordstunnelen. Uheldet skete klokken 05.07. Der var to havarerede biler, der spærrede det tredje spor, oplyser vagtchef ved Nordjyllands Politi, Jesper Sørensen. - Jeg har ikke omstændighederne omkring færdselsuheldet endnu, fortæller Jesper Sørensen. Foruden politi var der også redningsmandskab på stedet. Vejdirektoratet forventede at redningsarbejdet tidligst ville være overstået klokken 7.30. Men allerede lidt efter klokken 7, blev der igen åbnet op for trafikken i alle spor. Vagtchefen ved Nordjyllandspoliti kender endnu ikke til de involverede parters tilstand.